ഡെങ്കിപ്പനി വ്യാപനം പഠിക്കാന് കേന്ദ്രസംഘം കേരളമടക്കമുള്ള സംസ്ഥാനങ്ങളിലേക്ക് Latest രാജ്യത്ത് കൂടുതല് ഡെങ്കിപ്പനി കേസുകള് റിപ്പോര്ട്ട് ചെയ്യുന്ന കേരളമുള്പ്പെടെയുള്ള ഒന്പത് സംസ്ഥാനങ്ങളിലേക്കും കേന്ദ്രഭരണ പ്രദേശങ്ങളിലേക്കും കേന്ദ്ര ആരോഗ്യ മന്ത്രാലയം വിദഗ്ധ സംഘങ്ങളെ അയയ്ക്കും. തിങ്കളാഴ്ച ഡല്ഹിയില് നടന്ന അവലോകന യോഗത്തില് കേന്ദ്ര ആരോഗ്യമന്ത്രി മന്സുഖ് മാണ്ഡവ്യയുടെ നിര്ദേശപ്രകാരമാണ് നടപടി. രാജ്യത്ത് ആകെ റിപ്പോര്ട്ട് ചെയ്യുന്ന കേസുകളില് 80 ശതമാനവും ഈ സംസ്ഥാനങ്ങളിലാണെന്നാണ് കേന്ദ്ര ആരോഗ്യമന്ത്രാലയം പറയുന്നത്. കേരളം, ഹരിയാന, പഞ്ചാബ്, രാജസ്ഥാന്, തമിഴ്നാട്, ഉത്തര്പ്രദേശ്, ഉത്തരാഖണ്ഡ്, ഡല്ഹി, ജമ്മു കശ്മീര് എന്നിവിടങ്ങളിലേക്കാണ് വിദഗ്ധ സംഘങ്ങളെ അയയ്ക്കുന്നത്. രാജ്യത്താകെ ഇതിനകം 1,16,991 ഡെങ്കിപ്പനി കേസുകള് റിപ്പോര്ട്ട് ചെയ്തിട്ടുണ്ട്. മുന് വര്ഷം ഇതേ കാലയളവിലെ കേസുകളുടെ എണ്ണവുമായി താരതമ്യപ്പെടുത്തുമ്ബോള് ചില സംസ്ഥാനങ്ങളില് ഒക്ടോബറില് ഉയര്ന്നതോതില് കേസുകള് റിപ്പോര്ട്ട് ചെയ്തിട്ടുണ്ട്. 15 സംസ്ഥാനങ്ങളും കേന്ദ്രഭരണ പ്രദേശങ്ങളുമാണ് പരമാവധി കേസുകളും റിപ്പോര്ട്ട് ചെയ്തത്. ഒക്ടോബര് 31 വരെയുള്ള കണക്കനുസരിച്ച് രാജ്യത്തെ മൊത്തം ഡെങ്കിപ്പനി കേസുകളില് 86 ശതമാനവും ഈ സംസ്ഥാനങ്ങളില് നിന്നാണ്. രോഗ നിയന്ത്രണത്തിന്റെ സ്ഥിതി, മരുന്നുകളുടെയും ലഭ്യത, മുന്കൂട്ടി രോഗം കണ്ടെത്തല്, രോഗ നിയന്ത്രണ നടപടികളുടെ സ്ഥിതി തുടങ്ങിയവ വിലയിരുത്തി റിപ്പോര്ട്ട് നല്കാനാണ് സംഘത്തോട് നിര്ദേശിച്ചിരിക്കുന്നത്. കേരളത്തില് ഡെങ്കിപ്പനി ബാധിതര് ഇനിയും കൂടും. നിലവില് രോഗ ബാധിതരുടെ എണ്ണത്തില് വലിയ വര്ധന ഉണ്ടായിട്ടുണ്ട്. അടിക്കടി ഉള്ള മഴയും കൊതുകു നശീകരണ പ്രവര്ത്തനങ്ങള് താളം തെറ്റിയതും രോഗ വ്യാപനത്തിന് കാരണമായി. കഴിഞ്ഞ 2 മാസമായി രോഗ ബാധിതരുടെ എണ്ണത്തില് കാര്യമായ വര്ധന ഉണ്ടായിട്ടുണ്ടെന്നാണ് കണക്കുകള് വ്യകത്മാക്കുന്നത്. സംസ്ഥാനത്ത് ഈ വര്ഷം ഇതുവരെ 2783പേര്ക്കാണ് ഡെങ്കി സ്ഥിരീകരിച്ചത്. എന്നാല് ഡെങ്കിപ്പനി ലക്ഷണങ്ങളോടെ ചികില്സ തേടിയവരുടെ എണ്ണം 8000 കടന്നിട്ടുണ്ട്. English Summary : central teams sent to 9 states reporting high number of dengue cases including kerala